גסטון דלמאו

גסטון דלמאו (בספרדית: Gaston Dalmau; נולד ב-23 בנובמבר 1983) הוא שחקן וזמר ארגנטינאי המוכר מסדרת הילדים והנוער "כמעט מלאכים", שם גילם את דמותו של רמירו "רמה" אורדונייז, והיה חלק מלהקת הטין אנג'לס.

 ביוגרפיה 
גסטון דלמאו נולד בעיר בואנוס איירס, ארגנטינה. יש לו שני אחים גדולים. כיום גר עם בן זוגו בלוס אנג'לס.

 קריירה בטלוויזיה ובקולנוע 
בשנת 2005 שיחק את לאוקו בסדרה "פלורסיינטה" שנוצרה על ידי קבוצת כריס מורנה.

בשנת 2006 שיחק את ניקו בסדרה "חיים שלי" בתפקיד קטן לכמה פרקים

לאחר מכן בשנת 2007 שיחק בסדרת הנוער המצליחה "כמעט מלאכים" וגילם את דמותו של רמירו "רמה" אורדונייז. את דמות זה גילם בתפקיד הראשי למשך 4 עונות עד 2010, הסדרה זכתה לפופולריות רבה בקרב מדינות רבות,בין היתר בישראל.

בשנת 2019 חזר לתודעת הציבור הארגנטינאי כאשר שיחק בסדרת הטלוויזיה "בשאר העולם".

בשנת 2021 גסטון זכה במקום הראשון בעונה השנייה של תוכנית הריאלטי "מאסטר שף סלבריטי ארגנטינה". בעונה השלישית הצטרך כמנחה דיגיטלי של התוכנית.

בשנת 2022 צפוי לככב בסדרת הדרמה הפוליטית Medusa לצד קנדלה וטראנו.

דלמאו עבד על אפקטים חזותיים במספר שוברי קופות אמריקאיים - ביניהם קפטן אמריקה: מלחמת האזרחים, צבי הנינג'ה: יוצאים מהצללים, דוקטור סטריינג' וקפטן מארוול.

 קריירה במוזיקה 
בשנים 2007 -2012 היה חלק מלהקת הטין אנג'לס, שנוצרה בעקבות הסדרה כמעט מלאכים, יחד עם השחקנים הראשיים הנוספים מהסדרה מריאנה אספוסיטו, אאוחניה סוארס (שהוחלפה ברוסיו איגרסבל ב-2011), ניקולס ריירה, וחואן פדרו לנזאני. שני האלבומים הראשונים של הלהקה, טין אנג'לס וטין אנג'לס 2, הגיעו במהירות למעמד פלטינה במכירות, בעוד האלבום השלישי, טין אנג'לס 3, היה האלבום הנמכר ביותר החמישי בארגנטינה לשנת 2009.

הקבוצה הופיעה מספר פעמים בגראן רקס, התיאטרון בבואנוס איירס והופיעה לא רק בארגנטינה, אלא גם בספרד, ישראל ומספר מדינות בדרום-אמריקה. בשנת 2009 זכתה הלהקה בפרס "האומן הטוב ביותר בארגנטינה".

ביולי 2012 הלהקה הציגה מופע חדש בגראן רקס שנקרא: "הטין אנג'לס בגראן רקס 2012: הפרידה". המופע האחרון שלהם התרחש ב-8 באוקטובר 2012 בקורדובה.

 חיים אישיים 
בסוף 2012 עבר להתגורר בארצות הברית על מנת לקדם את הקריירה האמנותית שלו. בספטמבר 2019 קיבל דלמאו אזרחות אמריקאית.

דלמאו הוא הומוסקסואל ומאז שנת 2014 נמצא במערכת יחסים עם חוסה נברו, אותו הכיר בניו יורק.

 פילמוגרפיה 
+שנהסדרה/סרטתפקידהערות2004Frecuencia 04גסטוןתפקיד אורח; 3 פרקים2004La niñera ("האומנת")פיטיתפקיד משני; 81 פרקים2005פלוריסיינטהחואניטותפקיד ראשי; 153 פרקים2005Conflictos en redברונותפקיד ראשי2005 - 2006Casados con hijos ("נשואים פלוס")ניקאנור/דניתפקיד ראשי2005 - 20061/2 faltaניקותפקיד משני2006Sos mi vida ("חיים שלי")ניקולסתפקיד אורח; 4 פרקים2006אלמה פיראטהחואן קרוסתפקיד אורח2007 - 2010כמעט מלאכיםרמירו "רמה" אורדונייסתפקיד ראשי; 572 פרקים2012Dulce amor ("אהבה מתוקה")פבלותפקיד אורח; 20 פרקים2019Resto del mundoעצמותפקיד אורח2021Esencialחוליהסרט2026NOAפבלוסדרה עתידיתTBAMedusaלאוטרו "אוטו"סדרה עתידית של פרמאונט+ וטלפה

 דיסקוגרפיה 
שנהכותרת2007Teen Angels 12008Teen Angels 22008Teen Angels en vivo en el Gran Rex2009Teen Angels 32009Teen Angels en vivo en el Gran Rex2010Teen Angels 42010Teen Angels: La Historia2011Teen Angels 52012Teen Angels: La Despedida

 קישורים חיצוניים 

הערות שוליים 

קטגוריה:שחקני קולנוע וטלוויזיה ארגנטינאים
קטגוריה:זמרים ארגנטינאים
קטגוריה:מהגרים מארגנטינה לארצות הברית
קטגוריה:שחקנים הומוסקסואלים
קטגוריה:ארגנטינאים שנולדו ב-1983
קטגוריה:שחקני טלוויזיה ארגנטינאים